# 

# На основу члана 41а став 2. Закона о заштити природе (,,Службени гласник РС”, бр. 36/09, 88/10, 91/10-исправка, 14/16 и 95/18-др. закон) и члана 42. став 1. Закона о Влади („Службени гласник РСˮ, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон),

# Влада доноси

# У Р Е Д Б У

# О ПРОГЛАШЕЊУ СПОМЕНИКА ПРИРОДЕ

# „KAЛЕМЕГДАНСКИ РТ”

# Члан 1.

Геолошки профил миоценских седимената „Кaлемегдански рт”, јужно од ушћа Саве у Дунав, на територији градске општине Стари град, града Београда, ставља се под заштиту као Споменик природе „Кaлемегдански рт” и сврстава се у I категорију заштићеног подручја међународног, националног односно изузетног значаја, (у даљем тексту: Споменик природе „Кaлемегдански рт”).

Члан 2.

Споменик природе „Кaлемегдански рт” ставља се под заштиту ради очувања седимената миоценске старости односно његовог дела баденског ката који представљају природну реткост, јединствен остатак медитеранског стадијума, најстаријег стадијума у историји панонског мора, где су на изузетно малом простору заступљене спрудне и субспрудне фације као и седименти плаже.

Члан 3.

Споменик природе „Кaлемегдански рт” се налази на територији града Београда, односно у границама катастарске парцеле број 67/2 КО Стари град, укупне површине 14 ha 7 а 18 m2 и у целини је у државној својини.

Опис граница и графички приказ Споменикa природе „Кaлемегдански рт” дати су у Прилогу, који је одштампан уз ову уредбу и чини њен саставни део.

Члан 4.

На подручју Споменикa природе установљава се режим заштите II и III степена.

Режим II степена заштите, површине 3 ha 42 a 36 m2, обухвата падину између Доњег и Горњег града и припадајуће објекте споменика културе (објекат барутане, Митрополитовог дома).

Режим III степена заштите, површине 10 ha 64 a 82 m2, обухвата остатак парцеле.

Члан 5.

На површинама на којима је установљен режим заштите III степена забрањује се:

1. изградња објеката туристичког смештаја и угоститељства, осим привремених објекaта за презентацију природних вредности или објеката у традиционалном стилу који су у складу са потребама културног наслеђа и условима надлежне организације за заштиту културног наслеђа;
2. изградња енергетских објеката осим дистрибутивне електроенергетске мреже за потребе напајања електричном енергијом објеката из тач. 1) и 5) овог става;
3. садња материјала који би својом висином и величином могао умањити видну површину профила;
4. моделирање терена, изузев:
5. у циљу постизања стабилности терена уколико су друга решења неприменљива,
6. за потребе археолошких испитивања,
7. презентације културних вредности;
8. градња и/или дограђивање објеката који нису у функцији природног и културног добра и за који није добијена сагласност надлежних институција и организација, осим за водопривредне активности;
9. неовлашћено и неконтролисано паљење ватре;
10. привремено и трајно одлагање отпадних материја;
11. уношење инвазивних алохтоних врста;
12. предузимање и свих других активности које могу нарушити визуелни интегритет културног и природног добра.

# Члан 6.

На површинама на којима је установљен режим заштите II степена, поред забрана из члана 5. ове уредбе, забрањује се и:

1. уништавање постојећих природних изданака и оних који би се археолошким ископавањима евентуално отворили;
2. уништавање фосилног материјала на природним и вештачки отвореним изданцима седимената;
3. уништавање вегетације, посебно оне која би за последицу могла имати појаву нестабилности или ерозију;
4. засецање падине и за археолошка истраживања, уколико претходно пројектом истраживања није анализирана стабилност падине и предвиђене мере за обезбеђење стабилности ископа и падине у целини;
5. одвијање манифестација којима би се могли угрозити изданци, или за чије би се несметано одвијање морали поставити објекти, а који би могли утицати на било који начин на природно добро.

Члан 7.

Споменик природе „Кaлемегдански рт” поверава се на управљање Јавном предузећу „Београдска тврђава” (у даљем тексту: управљач).

Члан 8.

У обављању законом утврђених послова управљања заштићеним подручјем, управљач је дужан нарочито да: се стара о заштићеном подручју на начин који омогућава да се у потпуности спроведу прописане мере и активности заштите у циљу очувања и унапређења заштићеног подручја, врши обележавање заштићеног подручја, донесе план управљања, донесе акт о унутрашњем реду на простору заштићеног подручја, обезбеђује чуварску службу, обезбеђује услове за спровођење научноистраживачких, образовних, информативно пропагандних и других активности у складу са законом, обезбеђује финансијска средства из сопствених прихода и из накнада за коришћење заштићеног подручја, као и других извора утврђених законом, обраћа се надлежним органима ради обезбеђивања средстава из општинског и републичког буџета и других извора прихода.

Управљач је дужан да изврши упис делатности управљања заштићеним подручјем у складу са прописима којима се уређује класификација делатности у року од 60 дана од дана ступања на снагу ове уредбе.

# Члан 9.

# Очување, унапређење, одрживо коришћење и приказивање природних и других вредности подручја Споменика природе „Кaлемегдански рт” спроводи се према плану управљања који доноси управљач на период од десет година (у даљем тексту: План управљања), са садржином и на начин прописан законом којим се уређује заштита природе.

# План управљања, садржи и превентивне мере заштите од пожара у складу са законом који уређује заштиту од пожара и прописима донетим на основу тог закона.

# План управљања управљач доноси и доставља министарству надлежном за послове заштите животне средине (у даљем тексту: Министарство) најкасније у року од десет месеци од дана ступања на снагу ове уредбе.

# У поступку давања сагласности на План управљања, Министарство прибавља мишљења министарстава надлежних за послове науке, просвете, културе, рударства и енергетике, привреде, грађевине, саобраћаја и просторног планирања, туризма, водопривреде и финансија.

# Управљач је дужан да једном у три године анализира спровођење Плана управљања и остварене резултате и по потреби изврши његову ревизију.

# До доношења Плана управљања, управљач врши послове на основу годишњег програма управљања који је дужан да донесе и достави Министарству на сагласност у року од 60 дана од дана ступања на снагу ове уредбе.

# Годишњи програм управљања из става 6. овог члана садржи нарочито: сажет приказ природних и других вредности заштићеног подручја, циљева заштите и одрживог коришћења, могућности и ограничења за њихово остваривање; детаљан приказ годишњих задатака на чувању, одржавању, унапређењу, приказивању и одрживом коришћењу заштићеног подручја за потребе науке, образовања, рекреације и туризма и укупног социо-економског развоја; приказ конкретних послова на изради и доношењу управљачких докумената, првенствено Плана управљања, акта о унутрашњем реду и чуварској служби и акта о накнади за коришћење заштићеног подручја; приказ задатака на обележавању заштићеног подручја, заснивању информационог система и противпожарној заштити; приказ субјеката и организационих и материјалних услова за извршења програма, висине и извора потребних финансијских средстава.

# Члан 10.

# Управљач је дужан да обезбеди спровођење режима заштите, односно унутрашњи ред и чување заштићеног подручја у складу са правилником о унутрашњем реду и чуварској служби који доноси уз сагласност Министарства у року од шест месеци од дана ступања на снагу ове уредбе.

# У оквиру садржине прописане законом којим се уређује заштита природе, правилником из става 1. овог члана ближе се утврђују забрањени радови и активности, као и правила и услови обављања радова и активности који су допуштени на подручју Споменика природе „Кaлемегдански рт”.

# Правилник из става 1. овог члана се објављује у „Службеном гласнику Републике Србије”.

# Члан 11.

# Управљач је дужан да на прописан начин обележи Споменик природе „Кaлемегдански рт” и његове спољне границе, најкасније у року од 12 месеци од дана ступања на снагу ове уредбе.

# Члан 12.

Управљач ће израдити софтверско решење о природним и створеним вредностима, непокретностима, активностима и другим подацима од значаја за управљање Спомеником природе „Кaлемегдански рт” у року од две године од дана ступања на снагу ове уредбе.

# Члан 13.

# Средства за спровођење Плана управљања обезбеђују се из буџета Републике Србије, од накнаде за коришћење заштићеног подручја, прихода остварених обављањем делатности управљача и из других извора, у складу са законом.

Висину накнаде за коришћење Споменикa природе „Кaлемегдански рт”, својим актом утврђује управљач, у складу са законом којим се уређују накнаде за коришћење јавних добара.

# Члан 14.

# Планови уређења простора и друге основе и програми који обухватају Споменик природе „Кaлемегдански рт” усагласиће се са Просторним планом Републике Србије, Планом управљања и режимима заштите утврђеним овом уредбом.

# Члан 15.

# Ова уредба ступа на снагу осмог дана од дана објављивања у „Службеном гласнику

# Републике Србије”.

# 05 Број: 110-1367/2021

# У Београду, ­­­­­­­­­18. фебруара 2021. године

# В Л А Д А

# ПРЕДСЕДНИК

Ана Брнабић, с.р.